Deklarasyon Robert Bank,Prezidan, Direktè Jeneral “American Jewish World Service “ sou kòmantè rayisab prezidan TRUMP fè sou peyi Lafrik yo ak Ayiti.
Nòt sa jwenn radio VKM jou Madi 23 Janvye 2018 la.
"Kòm lidè nan yon òganizasyon jwif Ameriken kap travay nan solidarite ak moun nan 19 peyi ki twouve yo nan Lafrik, Lazi, Lamerik Latin ak Karayib la pou defann dwa moun epi fini ak povrete, mwen ofri ekskiz mwen pou pawòl mal ak rayisab Donald Trump, Prezidan nan peyi Etazini nan Amerik la. Mwen ofri ekskiz espesyal pou alye nou yo ak zanmi pwòch ki ap viv ak travay nan Salvadò, Ayiti, Kongo, Kot Divwa, Kenya, Liberya, Senegal, Soudan, ak Ouganda. Prezidan Trump te espesyalman denonse peyi Afriken, Ayiti ak Salvadò semèn pase a nan Biwo Oval nan Mezon Blanch lan.
"Nan okenn fason, pawòl prezidan Trump yo pa reprezante opinyon sipòtè ak patizan “American Jewish World Service” yo, ki cheri kapasite pou travay ansanm avèk moun ki soti nan divès peyi, kilti, kwayans ak vizyon pou bati yon mond ki pi bon e ki soude nan respè, diyite ak dwa chak moun.
"Kòm jwif, nou se manm yon kominote ki te sibi rayisman pandan plizyè milenè, epi nou dwe denonse tou ekspresyon rayisab kont lòt moun. Nou santi nou tris epi mal ke yon lidè nan peyi Etazini ta joure biwo li ak tout peyi lap dirije a lèl’ sèvi avèk mo rayisab ak rasis pou dekri lòt peyi, kilti ak moun. Sa a se pa Etazini sa nou konnen ak renmen oswa swete ye a.
"Sou yon nòt pèsonèl, fanmi mwen ak mwen te kouri kite Lafrik di sid pou nou te chape poul nou kont Apartheid ak rasis epi kouri vin viv Ozetazini, ke nou te konsidere kòm yon limyè nan libète. Sa dechire kèm poum’ wè jan Donald Trump ap sal repitasyon gwo nasyon sa nan denigre plizyè milyon ketyen vivan ke diyite, valè ak limanite yo egal a pwòp pa nou tou.
"Nan AJWS, nou pral kontinye travay avèk patnè tout kote pou konstwi kalite mond ke nou vle viv la. Yon mond ki baze sou jistis, egalite ak respè pou valè san limit chak moun.
(pou not an angle klike isit)
Pierre Richard ETIENNE
Amber Lynn MUNGER,